rejauldu/bengali-wikipedia huggingface dataset:
হংকং আন্তর্জাতিক বিমানবন্দর  হংকং-এর জাতীয় বিমানবন্দর। চেক ল্যাপ কক দ্বীপে অবস্থিত হওয়ায় বিমানবন্দরটি চেক ল্যাপ কক এয়ারপোর্ট নামেও পরিচিত। ১৯৯৮ সালে এই বিমানবন্দরের কার্যক্রম শুরু হয়। এটি একটি গুরুত্বপূর্ণ আঞ্চলিক যোগাযোগ কেন্দ্র। এটি বিশ্বের অন্যতম বৃহৎ বিমানবন্দর। এয়ারপোড়্রট অথরিটি হংকং এটি পরিচালনা করে। ক্যাথে প্যাসিফিক, ড্রাগন এয়ার, হংকং এয়ারলাইন্স, হংকং এক্সপ্রেস এয়ারওয়েজ এবং এয়ার হংকং একে প্রধান কেন্দ্র হিসেবে ব্যবহার করে। এই বিমানবন্দরটি বিশ্বের ১৫০টি শহরের সাথে হংকং এবং চীনকে সংযুক্ত করেছে।  হংকং এর অর্থনীতিতে এই বিমানবন্দর গুরুত্বপূর্ণ অবদান রাখে। প্রায় ৬০০০০ জন মানুষের কর্মস্থল এই বিমানবন্দর। ৯০টি এয়ারলাইন্স এই বিমানবন্দর ব্যবহার করে। ২০১১ সালে ৫৩,৩১৪,২১৩ যাত্রী এই বিমানবন্দর দিয়ে চলাচল করেছে। যাত্রী চলাচলের দিক থেকে এটি বিশ্বের ১০ম বৃহত্তম বিমানবন্দর। এছাড়া কার্গো পরিবহনের দিক থেকে এটি মেম্ফিস ইন্টারন্যাশনাল এয়ারপোর্টকে অতিক্রম করে বিশ্বের সবচেয়ে ব্যস্ত বিমানবন্দর হয়েছে।   ইতিহাস  thumb|left|View of the airport from the Ngong Ping 360 cable car thumb|হংকং বিমানবন্দরের সামনের একটি দৃশ্য thumb|left|The exterior of Hong Kong International Airport at night-time thumb|right|View of the outside – note the Boeing C-17 Globemaster on the lower left corner   তথ্যসূত্র    বহিঃসংযোগ        World Aero Data – হংকং আন্তর্জাতিক বিমানবন্দর  openNav: HKG / VHHH charts  Asia Airfreight Terminal Company Limited, Hong Kong  Air transport in Hong Kong – Trade Development Council  Extreme Engineering: Hong Kong Airport on Discovery.com  বিষয়শ্রেণী:হংকংয়ের বিমানবন্দর
দোসি (, ) হল শ্রীলঙ্কার একটি ঐতিহ্যবাহী মিষ্টান্ন, যার সাথে সংরক্ষিত ফল বা মিছরিযুক্ত ফলের মিল রয়েছে। এই খাবারটি কাটা ফল চিনির সরে জ্বাল দেওয়ার পরে যখন ফলের বাইরে ও ভেতরে চিনির শিরাগুলো শক্ত হয়ে উঠে তখন ঠান্ডা করে প্রস্তুত করা হয়। সাধারণত ঐতিহ্যগতভাবে জলখাবারের সাথে দিনের বেলায় অথবা খাবারের পরে দোসি পরিবেশন করা হয়। এই খাবারটা রমজানের পরে অনুষ্ঠিত ঐতিহ্যবাহী উৎসব ঈদুল ফিতর উদযাপন উপলক্ষে সচরাচর শ্রীলঙ্কান মালয়রা পরিবেশন করে। এই খাবার বিভিন্ন বিয়ের অনুষ্ঠান, ধর্মীয় উৎসব ও অন্যান্য সামাজিক অনুষ্ঠানেও পরিবেশন করা হয়ে থাকে। দোসির বিভিন্ন বৈচিত্র রয়েছে যেমন এলাচ, দারুচিনি অথবা গোলাপের নির্যাস যুক্ত দোসি।  দোসির সবচেয়ে জনপ্রিয় প্রকার হচ্ছে মিষ্টি হালকা হলদে পুহুল-দোসি (), যা চালকুমড়া থেকে তৈরি করা হয়। অন্যান্য স্বাদের দোসিগুলো হলো ইঙ্গুরু-দোসি (), যা আদা থেকে তৈরি; পোল-দোসি (), যা নারিকেল থেকে তৈরি; আনানসি-দোসি বা আন্নানসিকা-দোসি (), যা আনারস থেকে তৈরি; আমবারেলা-দোসি (), যা আমবারেলা থেকে প্রস্তুতকৃত; আমবা-দোসি বা মাংগা-দোসি (), আম থেকে প্রস্তুতকৃত; আলা-দোসি (), আলু থেকে তৈরি; কিরি-দোসি () দুধের তৈরি; আপেল দোসি; জাম্বু-দোসি (), যা জাভা বরই থেকে তৈরি; আমবারেলিকা-দোসি, যা বিলাতি আমড়া থেকে তৈরি; নেল্লি-দোসি, গুসবেরি থেকে তৈরি; বিলিং-দোসি; লভি-দোসি (), বাকাতো ফল থেকে তৈরি (লভি-লভি নামে শ্রীলংকায় ভালো পরিচিত); রামবুতান-দোসি () যা রামবুতান থেকে তৈরি; এবং কলা থেকে তৈরিকৃত কেসেল-দোসি ()।  পর্তুগিজ ভাষায়, দোসে শব্দের অর্থ শুধুই ‘মিষ্টি’, যা লাতিন শব্দ দোলসে থেকে এসেছে এবং সিংহলি ভাষায় এটি এসে হয়ে গেছে 'দোসি'। এটা সাধারণত ধরে নেওয়া হয় যে এই খাবারের উৎপত্তি লুসিতানিয়া অঞ্চল থেকে এবং পর্তুগিজ নাবিকরা সাথে করে এই খাবার শ্রীলংকায় এনেছিলো যারা দীর্ঘ সমুদ্র ভ্রমণের জন্য ফল সংরক্ষণের পদ্ধতি এই খাবারের উপর প্রয়োগ করে বর্তমান দোসি তৈরি করেছিলো। চিনির রসে ফল সিদ্ধ করা কার্যকরীভাবে ফলের কোষ থেকে জল বের করা বা শুষ্ককরণ দ্বারা ফল নষ্ট করা থেকে অণুজীবগুলিকে থামায়। right|thumb|আমবারেলা দোসি (জুন পাম দোসি)  আরো দেখুন পেঠা   তথ্যসূত্র   বিষয়শ্রেণী:কনফেকশনারি বিষয়শ্রেণী:খাদ্য সংরক্ষণ বিষয়শ্রেণী:শ্রীলঙ্কার মিষ্টান্ন ও মিষ্টি
ব্যবহার  রচনা সংশোধন ও নিবন্ধ মানোন্নয়ন সংঘের একজন সদস্য হিসেবে কোন নিবন্ধের মানোন্নয়নের পর, নিবন্ধের আলাপ পাতায় এই টেমপ্লেটটি যুক্ত করুন।  এই টেমপ্লেটটি নিবন্ধের আলাপ পাতার শীর্ষে অন্যান্য উইকিপ্রকল্প মূল্যায়ন ট্যাগের নিচে যুক্ত করুন। সেই জন্য নিম্নে উদাহরণ হিসেবে প্রদত্ত কোডটি কপি করে ব্যবহার করতে পারেন। এটি স্বয়ংক্রিয়ভাবে আপনার ব্যবহারকারী নাম ও তারিখ যোগ করবে।  {{রসনিমা-মানোন্নয়নকৃত |তারিখ={{subst:date}} |small= }}   পরামিতিসমূহ    পরামিতির বিপরীতে {{subst:date}} ব্যবহার করলে স্বয়িংক্রিয়ভাবে আজকের তারিখ, মাস ও বছর যুক্ত হয়ে যাবে।   পরামিতির বিপরীতে "yes" ব্যবহার করলে টেমপ্লেটটি নিবন্ধের আলাপ পাতায় পার্শ্বদণ্ড হিসেবে প্রতিস্থাপিত হবে। আলাপ পাতার স্থান সংকুলানের জন্য এই পরামিতিটি ব্যবহার করা হয়।   সাধারণ কোনো বিষয়শ্রেণী যুক্ত করতে ব্যবহার করা উচিত নয়। টেমপ্লেটটি স্বয়ংক্রিয়ভাবে রচনা সংশোধন ও নিবন্ধ মানোন্নয়ন সংঘ কর্তৃক মানোন্নয়নকৃত নিবন্ধসমূহের বিষয়শ্রেণীতে নিবন্ধের আলাপ পাতাকে যুক্ত করে। টেমপ্লেটের উদাহরণস্বরূপ বা পরীক্ষামূলক ব্যবহারের সময়  পরামিতির বিপরীতে "না" ব্যবহার করুন।   আরও দেখুন
রবিন্দ্র শ্যামনারায়ণ শুকলা (জন্ম: ১৭ জুলাই ১৯৬৯), মঞ্চ নাম রবি কিষাণ হিসাবে জনপ্রিয়, হচ্ছেন একজন চলচ্চিত্র অভিনেতা, রাজনীতিবিদ, ও টেলিভিশন ব্যক্তিত্ব, যিনি হিন্দি চলচ্চিত্র ও ভোজপুরী চলচ্চিত্রে কাজ করে থাকেন। তিনি কয়েকটি তেলুগু ও তামিল চলচ্চিত্রেও অভিনয় করেছেন। ২০০৬ সালে, তিনি বিগ ব্রাদার-এর অনুকরণে নির্মিত, হিন্দি আপাতবাস্তব টেলিভিশন অনুষ্ঠান বিগ বস-এ অংশগ্রহণ করেন।Ravi Kishan is bridging the 'gap' Agencies Screen (magazine), 2 July 2008. তিনি ২০১২ সালে ঝলক দিকলা জা-এর পঞ্চম মৌসুমেও অংশগ্রহণ করেছেন। ২০১৭ সালে তিনি কিচ্চা সুদীপের সঙ্গে হেবূলি চলচ্চিত্রের মাধ্যমে কন্নড় চলচ্চিত্র শিল্পে এবং অভিনেতা বিক্রমের সঙ্গে স্কেচচলচ্চিত্রের মাধ্যমে তামিল চলচ্চিত্র শিল্পে তার অভিষেক ঘটান।   কর্মজীবন  ২০০৮ সালের জুনে, কিষাণ ২০০৮ ইটিভি ভোজপুরী সিনেমা সম্মান কর্তৃক সবচেয়ে জনপ্রিয় অভিনেতা পুরস্কার লাভ করেন। জনপ্রিয় আপাতবাস্তব টেলিভিশন অনুষ্ঠান যেমন বিগ বস, ও আরোও সম্প্রতি এক সে বদকার এক - জালয়ে সিতারো কে তাকে শীর্ষ ভারতীয় টেলিভিশন অভিনেতা হিসাবে সম্মুখে নিয়ে আসে। ২০০৮ সালে, তিনি জি টিভির তারকা নৃত্য-ভিত্তিক আপাতবাস্তব টেলিভিশন অনুষ্ঠান বাথরুম সিংগার, এক সে বদকার এক – জালয়ে সিতারো কে-এর সহ-উপস্থাপনা করেন। কিষাণ এনডিটিভি ইমেজিনে আপাতবাস্তব টেলিভিশন অনুষ্ঠান রাজ পিছলে জনম কা-এর দুই মৌসুম উপস্থাপনাও করেন। তিনি ২০১০ চলচ্চিত্র পরিচালক শ্যাম বেনেগল ও মনি রত্নমের সঙ্গে কাজ করেন।  কিষাণ অভিনীত জালা দেব দুনিয়া তোরা পিয়ার মে চলচ্চিত্রটি প্রযোজনা করে মার্কিন চলচ্চিত্র সংস্থা পিইউএন ফিল্মস, যা ২০১০ সালে কান চলচ্চিত্র উৎসবে ভারতের প্যাভিলিয়নে প্রদর্শিত হয়।  ২০১৮ সালে, তিনি উপেন্দ্র মাধব পরিচালিত মারপিটধর্মী তেলুগু ভাষি এমএলএ চলচ্চিত্রে গারাপ্পা ভূমিকায় অভিনয় করেন। চলচ্চিত্রটিতে নন্দমুরী কল্যাণ রাম ও কাজল আগারওয়াল প্রধান ভূমিকায় অভিনয় করেন, এবং এটি বক্স অফিসে সফলতা অর্জন করে।   তথ্যসূত্র   বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:১৯৬৯-এ জন্ম বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী বিষয়শ্রেণী:সপ্তদশ লোকসভার সদস্য বিষয়শ্রেণী:ভারতীয় জনতা পার্টির রাজনীতিবিদ বিষয়শ্রেণী:তেলুগু চলচ্চিত্র অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:তামিল চলচ্চিত্র অভিনেতা বিষয়শ্রেণী:ভারতীয় কণ্ঠাভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:ভারতীয় অভিনেতা বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ বিষয়শ্রেণী:উত্তরপ্রদেশের ভারতীয় জাতীয় কংগ্রেসের রাজনীতিবিদ বিষয়শ্রেণী:ভারতীয় অভিনয়শিল্পী-রাজনীতিবিদ বিষয়শ্রেণী:২০১৯-এ ভারতের সাধারণ নির্বাচনে জাতীয় গণতান্ত্রিক জোটের প্রার্থী বিষয়শ্রেণী:ভোজপুরি চলচ্চিত্র অভিনেতা বিষয়শ্রেণী:অষ্টাদশ লোকসভার সদস্য
টাউন বড়দোয়ালী বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি অসংরক্ষিত। এই কেন্দ্রটি ত্রিপুরা পশ্চিম লোকসভা কেন্দ্রের অন্তর্গত। এই বিধানসভা কেন্দ্রটি ১৯৭৭ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (সাত বার)।  ভোটার পরিসংখ্যান ২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ৪৫,৬৯৬ জন, যার মধ্যে পুরুষ ভোটার ২২,০৬৩ জন এবং নারী ভোটার ২৩,৬৩৩ জন। টাউন বড়দোয়ালী বিধানসভা কেন্দ্রে ২০১৮ ভোটার লিঙ্গানুপাত ১,০৭১। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ৪৫,০৭০ জন যার মধ্যে পুরুষ ভোটার ২১,৯৭৬ জন এবং নারী ভোটার ২৩,০৯৪ জন।   বিধানসভার সদস্য   নির্বাচনবিধায়কদল সময়কাল ১৯৭৭ ব্রজগোপাল রায় এআইএফবি১৯৭৭-৮৩ ১৯৮৩ অশোক কুমার ভট্টাচার্য আইএনসি ১৯৮৩-৮৮ ১৯৮৮ সুধীর রঞ্জন মজুমদার১৯৮৮-৯৩ ১৯৯৩ ব্রজগোপাল রায় এআইএফবি১৯৯৩-৯৮ ১৯৯৮ অশোক কুমার ভট্টাচার্য আইএনসি১৯৯৮-২০০৮ ২০০৩ ২০০৮ সুধীর রঞ্জন মজুমদার২০০৮-০৯ ২০০৯আশীষ কুমার সাহা২০০৯-বর্তমান ২০১৩২০১৬টিএমসিপি২০১৭বিজেপি২০১৮   নির্বাচনী ফলাফল   ২০১৮ ফলাফল    ২০১৩ ফলাফল    তথ্যসূত্র   বিষয়শ্রেণী:পশ্চিম ত্রিপুরা জেলা বিষয়শ্রেণী:ত্রিপুরার বিধানসভা কেন্দ্র
সুতন্বীএমজে হলো বিজয় কিবোর্ডের জন্য ১৯৮৮ সালে তৈরিকৃত অ্যাস্কিভিত্তিক একটি মুদ্রাক্ষর-ছাঁদ তথা ফন্ট। ৩০০টি বাংলা মুদ্রাক্ষর-ছাঁদের মধ্যে অন্যতম এই ছাঁদ সরল বৈশিষ্ট্য ও পঠনযোগ্যতার জন্য পরিচিত। তবে ইউনিকোডের জন্য এটি অনুপযুক্ত। এটি আনন্দ ও সুনন্দা ফন্টের উত্তরসূরি। আনন্দ কম্পিউটার্সের তৈরিকৃত ছাঁদের মধ্যে এটি সবচেয়ে বহুল ব্যবহৃত। এর নামের "সুতন্বী" শব্দটি নেওয়া হয়েছে আনন্দ কম্পিউটার্সের মোস্তফা জব্বারের মেয়ের নাম সুনন্দা শারমিন তন্বী থেকে, অন্যদিকে "এমজে" এসেছে মোস্তফা জব্বারের নামের ইংরেজি আদ্যাক্ষর "MJ" থেকে।  তথ্যসূত্র  বিষয়শ্রেণী:বাংলা মুদ্রাক্ষর-ছাঁদ বিষয়শ্রেণী:১৯৮৮-এ প্রবর্তিত মুদ্রাক্ষর-ছাঁদ ও ফন্ট
সামগ্রিক অঙ্গসংস্থানবিদ্যা হল দৃশ্যমান বা ম্যাক্রোস্কোপিক পর্যায়ে শারীরস্থান অধ্যয়ন। সামগ্রিক অঙ্গসংস্থানবিদ্যার প্রতিস্পর্ধী ক্ষেত্র হল হিস্টোলজি, যা সূক্ষ্মদর্শী শারীরস্থান অধ্যয়ন করে। মানবদেহের বা অন্যান্য প্রাণীর সামগ্রিক অঙ্গসংস্থানবিদ্যা জীবনের ক্রিয়াবিধি বজায় রাখতে অঙ্গসংস্থানিক উপাদানগুলোর ভূমিকা ও সম্পর্ক গভীরভাবে উপলব্ধির জন্য একটি জীবের উপাদানগুলোর পারস্পরিক সম্পর্ক বোঝার চেষ্টা করে। সামগ্রিক অঙ্গসংস্থানবিদ্যা অধ্যয়ন মৃত জীবদেহে ব্যবচ্ছেদ বা জীবিত জীবদেহে চিকিৎসা ইমেজিং পদ্ধতিতে করা যায়। বেশিরভাগ স্বাস্থ্য পেশাজীবীর প্রশিক্ষণে মানব সামগ্রিক অঙ্গসংস্থানবিদ্যা অন্তর্ভুক্ত থাকে।  অধ্যয়ন পদ্ধতি   সামগ্রিক অঙ্গসংস্থানবিদ্যা আক্রমণাত্মক ও অনাক্রমণাত্মক উভয় পদ্ধতিতে অধ্যয়ন করা হয়, যার লক্ষ্য অঙ্গ ও অঙ্গতন্ত্রের স্থূল গঠন ও সংগঠন সম্পর্কে তথ্য অর্জন। সবচেয়ে সাধারণ পদ্ধতিগুলোর মধ্যে একটি হল ব্যবচ্ছেদ, যেখানে প্রাণী বা মানব মৃতদেহকে শল্যচিকিৎসার মাধ্যমে খুলে তার অঙ্গগুলো অধ্যয়ন করা হয়। এন্ডোস্কোপিতে একটি ভিডিও ক্যামেরাযুক্ত যন্ত্র জীবিত প্রাণীর দেহে ছোট একটি ছিদ্রের মাধ্যমে প্রবেশ করিয়ে অভ্যন্তরীণ অঙ্গ ও অন্যান্য কাঠামো পর্যবেক্ষণ করা যায়। জীবিত প্রাণীর সংবহন তন্ত্রের অঙ্গসংস্থানবিদ্যা অ্যানজিওগ্রাফি পদ্ধতিতে অনাক্রমণাত্মকভাবে অধ্যয়ন করা যেতে পারে, যেখানে রক্তনালীগুলোতে অস্বচ্ছ ডাই ইনজেকশনের পর সেগুলো দৃশ্যমান করা হয়। অন্যান্য অধ্যয়ন পদ্ধতির মধ্যে রয়েছে রেডিওলজিকাল ইমেজিং কৌশল যেমন এক্স-রে ও এমআরআই।  চিকিৎসা ও স্বাস্থ্যসেবা পেশাজীবী শিক্ষায়   অধিকাংশ স্বাস্থ্য পেশা বিদ্যালয়, যেমন মেডিকেল, ফিজিশিয়ান অ্যাসিস্টেন্ট ও ডেন্টাল স্কুলে শিক্ষার্থীদের গ্রস মানব অঙ্গসংস্থানবিদ্যার ব্যবহারিক (ব্যবচ্ছেদ) কোর্স সম্পূর্ণ করতে হয়।此类 কোর্সের লক্ষ্য শিক্ষার্থীদের উন্নত মৌলিক মানব অঙ্গসংস্থানবিদ্যা শিক্ষাদান এবং চিকিৎসা রোগনির্ণয়ে সাহায্যকারী শারীরস্থানিক ল্যান্ডমার্ক স্থাপন করা। অধিকাংশ স্কুল শিক্ষার্থীদের ব্যবচ্ছেদের জন্য মৃতদেহ প্রদান করে, ব্যবচ্ছেদ ম্যানুয়াল ও মৃতদেহীয় অ্যাটলাস (যেমন নেটারের, রোহেনের) দ্বারা সহায়িত।  সামগ্রিক অঙ্গসংস্থানবিদ্যা কোর্সে মৃতদেহের সাথে ঘনিষ্ঠভাবে কাজ করা রোগী-সেবাদানকারী সম্পর্কের সারমর্ম ধারণ করে বলে প্রমাণিত হয়েছে। তবে মৃতদেহ ব্যবচ্ছেদ সুবিধা রক্ষণাবেক্ষণের ব্যয় কম তহবিলপ্রাপ্ত মেডিকেল স্কুলগুলোর জন্য সামগ্রিক অঙ্গসংস্থানবিদ্যা শিক্ষাদানের সময় ও সম্পদ সীমিত করেছে, যার ফলে কিছু প্রতিষ্ঠান বিকল্প প্রোসেকশন-ভিত্তিক বা সিমুলেটেড শিক্ষা পদ্ধতি গ্রহণ করেছে। এটি মেডিকেল স্কুল পাঠ্যক্রমে গ্রস শারীরস্থানিক কোর্সের জন্য নির্ধারিত সময় হ্রাসের সাথে যুক্ত হয়ে অঙ্গসংস্থানবিদ্যা শিক্ষার পর্যাপ্ততা নিয়ে বিতর্ক সৃষ্টি করেছে, যেখানে নতুনভাবে যোগ্যতাপ্রাপ্ত প্রায় অর্ধেক চিকিৎসক মনে করেন কোর্সটি প্রায়শই এক সেমিস্টারে সংকুচিত হওয়ায় তারা অপর্যাপ্ত অঙ্গসংস্থানবিদ্যা শিক্ষা পেয়েছেন।  মেডিকেল স্কুলগুলো শিক্ষার্থীদের শল্যচিকিৎসা পদ্ধতি শেখানোর জন্য পর্দায় অঙ্গসংস্থানবিদ্যাক্যাল পাঠ ও টিউটোরিয়াল প্রয়োগ করেছে। গ্রস ব্যবচ্ছেদের সাথে প্রযুক্তিগত চাক্ষুষ সহায়িকার ব্যবহার একক পদ্ধতিতে শেখার চেয়ে অধিক কার্যকর বলে প্রমাণিত হয়েছে। অনলাইন ও শারীরিকভাবে তৈরি ফ্ল্যাশকার্ড ও কুইজ দীর্ঘদিন ধরে ব্যবহৃত হয়ে আসছে।  আরও দেখুন   শারীরস্থান   কলাস্থান   মানব শারীরস্থান  তথ্যসূত্র    বিষয়শ্রেণী:শারীরস্থান
thumb|বেঞ্জামিন স্কট বেঞ্জামিন স্কট (১৫ এপ্রিল ১৮১৪ - ১ জানুয়ারি ১৮৯২) ১৮৫৮ থেকে মৃত্যুর আগ পর্যন্ত লন্ডন শহরের চেম্বারলাইন হিসেবে দায়িত্ব পালন করেন। তিনি জোসেফাইন বাটলার এবং ডব্লিউটি স্টেডের মতো ব্যক্তিত্বের সাথে  সামাজিক কর্মী হিসেবে কাজ করে ছিলেন।  জীবন  বেঞ্জামিন স্কট ছিলেন বেঞ্জামিন হুইনেল স্কটের ছেলে, লন্ডনের চেম্বারলাইনের প্রধান কেরানি এবং ব্যাংকার জন স্কটের নাতি। তিনি ১৫ এপ্রিল ১৮১৪ এ আইসলিংটনে জন্মগ্রহণ করেন এবং জুনিয়র কেরানি হিসেবে চেম্বারলাইনের অফিসে প্রবেশ করেন। ১৮৪১ সালে তার পিতার মৃত্যুর পর, তিনি প্রধান কেরানি হিসাবে দায়িত্ব গ্রহণ করেন এবং স্যার জেমস শ, স্যার উইলিয়াম হেগেট এবং অ্যান্থনি ব্রাউনের সাথে চেম্বারলাইনশিপ কর্পোরেশনের সেবায় থেকে যান।  লন্ডন শহরের চেম্বারলাইন  ১৮৫৩ সালের প্রথম দিকে ব্রাউনের মৃত্যুর পর, স্কট চেম্বারলাইনের পক্ষে দাঁড়ানোর জন্য হুইলরাইটস কোম্পানির একজন লিভারম্যান হিসেবে একটি অনুরোধ পান; অফিসটি বিভিন্ন লিভারি কোম্পানির লিভারম্যানদের উপহারে ছিল। প্রায় এক শতাব্দী ধরে পদটি লন্ডনের লর্ড মেয়র পদে থাকা অল্ডারম্যানদের পদ থেকে পূরণ করা হয়েছিল। স্কটের প্রতিপক্ষ ছিল অল্ডারম্যান স্যার জন কী, যিনি দুইবার লর্ড মেয়র ছিলেন (১৮৩০ এবং ১৮৩১ সাল)। চার দিনের ভোটের পর, প্রার্থীদের £ ১০,০০০ খরচ হয়, জন কী অল্প সংখ্যক ভোট দ্বারা নির্বাচিত হন (224 ভোট)।  ১৮৫৩ সালের শেষে, প্রতিযোগিতার দ্বারা উত্পাদিত সঙ্ঘর্ষের পরে, স্কট কর্পোরেশনের অধীনে পদত্যাগ করেন এবং এক বছর পরে তিনি নতুন ব্যাংক অফ লন্ডনের সচিব হন, যা তিনি প্রতিষ্ঠিত করার কাজে অংশ নিয়েছিলেন। ১৮৫৮ সালের জুলাই মাসে, স্যার জন কী -এর মৃত্যুতে, তিনি আবার চেম্বারলাইন অফিসের প্রার্থী হন এবং বিরোধীতা ছাড়াই নির্বাচিত হন। একজন চতুর ফাইন্যান্সার হিসেবে স্কট কর্পোরেশনকে ১৮৬৬ সালের আতঙ্কের ব্ল্যাক ফ্রাইডে আবহাওয়ার ক্ষতি থেকে রক্ষা করতে সক্ষম হয়েছিল।  বিশুদ্ধতা অভিযান  জোসেফাইন বাটলার, ডব্লিউটি স্টেড এবং দ্য স্যালভেশন আর্মি সাথে, স্কট সম্মতির বয়স বাড়ানোর জন্য সমর্থন চেয়েছিলেন, যা বেশিরভাগ যুক্তরাজ্যে ১২ বছর ছিল। আলফ্রেড স্টেস ডায়ার ১৮৭৯ সালে ব্রিটিশ গার্লস ফর পারপাস অব কন্টিনেন্টাল পতিতাবৃত্তির উদ্দেশ্যে ট্রাফিক দমন করার জন্য লন্ডন কমিটি গঠন করেন, যা "সামাজিক বিশুদ্ধতা" বৃদ্ধি এবং লিঙ্গের মধ্যে দ্বৈত মানের অবসান কামনা করে, বাটলার এবং অন্যান্য প্রচারকদের সহায়তায় সংক্রামক রোগ আইনের বিরুদ্ধে কাজ করে।  ডায়ার এবং স্কট উভয়েই গসপেল পিউরিটি অ্যাসোসিয়েশনের সদস্য ছিলেন যা ১৮৮৫ সালের এপ্রিলে লন্ডনের এক কুখ্যাত ম্যাডাম দ্বারা পরিচালিত পতিতালয়ের বিরুদ্ধে মামলা দায়ের করেছিল, মামলাটির বিরধীতায় ছিল মন্টেগু উইলিয়ামস; এটি বন্ধ করার পরিবর্তে জরিমানা করা হয়েছিল। সে বছর কৌশলের পরিবর্তন দেখা যায়, পতিতাবৃত্তি ক্ষেত্রে উঁচু সমর্থন ছিল। চাঞ্চল্যকর এলিজা আর্মস্ট্রং মামলার দৌড়ে, স্কট ব্রামওয়েল বুথ এবং স্যালভেশন আর্মি হেডকোয়ার্টারে স্টেডের সাথে দেখা করেন, স্টেডকে পল ম্যাল গেজেটে একটি শিশু পতিতাবৃত্তির গল্প প্রকাশ করার প্রচেষ্টায়। ফৌজদারি সংশোধনী আইন ১৮৮৫ পাস হওয়ার পর এই অভিযান শেষ হয় এবং স্কট তার প্রচেষ্টার একটি বিবরণ ছয় বছরের শ্রম ও দুঃখখের একটি পুস্তিকায় প্রকাশ করেন।  তথ্যসূত্র  Attribution  বিষয়শ্রেণী:১৮১৪-এ জন্ম বিষয়শ্রেণী:১৮৯২-এ মৃত্যু বিষয়শ্রেণী:ইংরেজ সক্রিয়কর্মী বিষয়শ্রেণী:রাজোচিত জ্যোতির্বিজ্ঞান সংস্থার সভ্য বিষয়শ্রেণী:যুক্তরাজ্যে শিশু পতিতাবৃত্তি
পরিকল্পনা মন্ত্রণালয় হলো গণপ্রজাতন্ত্রী বাংলাদেশ সরকারের ৪৩টি মন্ত্রণালয়ের একটি গুরুত্বপূর্ণ মন্ত্রণালয়। এ মন্ত্রণালয়ের কাজ হচ্ছে পরিসংখ্যান ব্যবস্থাপনা, সামাজিক ও অর্থনৈতিক উন্নয়নের নীতি নির্ধারণ ও বাস্তবায়নের রূপরেখা তৈরি করা।   অধীনস্থ বিভাগ  thumb|left|পরিকল্পনা মন্ত্রণালয়  পরিকল্পনা বিভাগ   পরিসংখ্যান ও তথ্য ব্যবস্থাপনা বিভাগ  বাস্তবায়ন পরিবীক্ষণ ও মূল্যায়ন বিভাগ   তথ্যসূত্র   বহিঃসংযোগ  বিষয়শ্রেণী:পরিকল্পনা মন্ত্রণালয় (বাংলাদেশ) বিষয়শ্রেণী:বাংলাদেশ সরকারের মন্ত্রণালয়
শিবরিনারায়ন () ভারতের ছত্তিসগড় রাজ্যের জনযগির-চম্পা জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে শিবরিনারায়ন শহরের জনসংখ্যা হল ৮১০৭ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৩%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে শিবরিনারায়ন এর সাক্ষরতার হার বেশি।  এই শহরের জনসংখ্যার ১৮% হল ৬ বছর বা তার কম বয়সী।   তথ্যসূত্র   বিষয়শ্রেণী:ছত্তিশগড়ের শহর
সুনামগঞ্জ স্টেডিয়াম বাংলাদেশের একটি জেলা পর্যায়ের স্টেডিয়াম। এটি জেলার সুনামগঞ্জ শহরের ষোলঘর এলাকায় পুরাতন কোর্ট সংলগ্ন এলাকায় অবস্থিত। এটি জেলার একমাত্র স্থায়ী ক্রীড়া অবকাঠামো। বাংলাদেশের বেশীর ভাগ স্টেডিয়ামের মত এই ক্রীড়া স্থাপনাটিও জাতীয় ক্রীড়া পরিষদের অধিভূক্ত ও এবং স্থানীয় সুনামগঞ্জ জেলা ক্রীড়া সংস্থার তত্ত্বাবধায়নে রয়েছে।   আয়োজন  সুনামগঞ্জ জেলার একটি আঞ্চলিক স্টেডিয়াম যা সাধারণত জেলার ক্রিকেট ও ফুটবলের জন্য ব্যবহার করা হয়। এছাড়াও এখানে আন্তঃজেলা কুস্তি প্রতিযোগিতা মল্লক্রীড়া সহ জেলা পর্যায়ের যুব গেমসের কারাতে,ব্যাডমিন্টন, হ্যান্ডবল,টেবিল টেনিস ও কাবাডি প্রতিযোগীতার আয়োজন হয়।  শহরের বিভিন্ন সাংস্কৃতিক অনুষ্ঠান ও হেলিকপ্টার অবতরন, স্থানীয় সরকারের উদ্যোগে বাণিজ্য-মেলা জন্যেও এটি ব্যবহৃত হয়ে থাকে।  আরও দেখুন বাংলাদেশের ক্রীড়া স্থাপনাসমূহ বাংলাদেশের ক্রিকেট মাঠের তালিকা  তথ্যসূত্র  বিষয়শ্রেণী:বাংলাদেশের স্টেডিয়াম বিষয়শ্রেণী:সুনামগঞ্জ জেলা বিষয়শ্রেণী:বাংলাদেশের ফুটবল মাঠ বিষয়শ্রেণী:সিলেট বিভাগের ভবন ও স্থাপনা
ডেভিড ল্যাম্বার্ট (; ৭ জুলাই ১৯৩৯ – ২০১৬) একজন ওয়েলশ পেশাদার ফুটবল খেলোয়াড় এবং ম্যানেজার ছিলেন। তিনি তার খেলোয়াড়ি জীবনের অধিকাংশ সময় কার্ডিফ সিটি এবং রেক্সামের হয়ে রক্ষণভাগের খেলোয়াড় হিসেবে খেলেছিলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেছিলেন।  ওয়েলশ ক্লাব ড্রুইড ইউনাইটেডের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন। অতঃপর ১৯৫৯–৬০ মৌসুমে তিনি কার্ডিফ সিটিতে যোগদান করেছিলেন। কার্ডিফ সিটিতে ৪ মৌসুম অতিবাহিত করার পর রেক্সামের সাথে চুক্তি স্বাক্ষর করেছিলেন, যেখানে তিনি ৫ ম্যাচে অংশগ্রহণ করেছিলেন। সর্বশেষ তিনি রেক্সাম হতে অসওয়েস্ট্রি টাউনে যোগদান করেছিলেন; অসওয়েস্ট্রি টাউনের হয়ে কয়েক মৌসুম খেলার পর তিনি অবসর গ্রহণ করেছিলেন।  ব্যক্তিগত জীবন ডেভিড ল্যাম্বার্ট ১৯৩৯ সালের ৭ই জুলাই তারিখে ওয়েলসের রিউয়াবনে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ২০১৬ সালে, ওয়েলসের রেক্সামে তিনি মৃত্যুবরণ করেছেন।  তথ্যসূত্র  বিষয়শ্রেণী:১৯৩৯-এ জন্ম বিষয়শ্রেণী:২০১৬-এ মৃত্যু বিষয়শ্রেণী:ওয়েলশ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:কার্ডিফ সিটি ফুটবল ক্লাবের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড়
হাওয়ার্ড হ্যাথাওয়ে আইকেন (ইংরেজি ভাষায়: Howard Hathaway Aiken) (৮ই মার্চ, ১৯০০, হোবোকেন, নিউ জার্সি–১৪ই মার্চ, ১৯৭৩, সেন্ট লুইস, মিসৌরি) ছিলেন কম্পিউটিং-এর অগ্রদূত।"The original concept was certainly Aiken's.  There is no doubt about that," stated Robert V. D. Campbell Oral history interview , Charles Babbage Institute, University of Minnesota. তিনি আইবিএম-এর হার্ভার্ড মার্ক ১ কম্পিউটারের মূল প্রকৌশলী ছিলেন।   শিক্ষাজীবন  আইকেন ইউনিভার্সিটি অব উইসকনসিন, ম্যাডিসনে পড়াশোনা করেন ও পরে ১৯৩৯ সালে হার্ভার্ড বিশ্ববিদ্যালয় থেকে পদার্থবিজ্ঞানে ডক্টরেট ডিগ্রী লাভ করেন।History of Computers and Computing – Biography of Howard Aiken এ সময় তিনি অন্তরক সমীকরণের সাথে পরিচিত হন, যা তিনি কেবল গাণিতিক বিশ্লেষণের সাহায্যেই সমাধান করতে পারতেন। তিনি কল্পনা করেন যে একটি ইলেকট্রো-মেকানিকাল যন্ত্র তার হয়ে এই পরিশ্রমের কাজগুলি করে দেবে। তিনি এর নাম দেন অটোম্যাটিক সিকোয়েন্স কন্ট্রোল্‌ড ক্যালকুলেটর, যার পরবর্তীকালে নাম হয় হার্ভার্ড মার্ক ১। গ্রেস হপারের সহায়তা ও আইবিএম-এর অনুদানে এই মেশিনটি নির্মাণ সমাপ্ত হয় ১৯৪৪ সালে। ১৯৪৭ সালে আইকেন হার্ভার্ড মার্ক ২ কম্পিউটার নির্মাণ করেন। পরবর্তীকালে তিনি আরও নির্মাণ করেন হার্ভার্ড মার্ক ৩ ও হার্ভার্ড মার্ক ৪ কম্পিউটারগুলি। মার্ক ৩-এ কিছু ইলেকট্রনিক যন্ত্রাংশ ব্যবহৃত হয়, আর মার্ক ৪ ছিল পুরোপুরি ইলেকট্রনিক।  ১৯৭০ সালে আইকেন বৃহৎ-আকারের ডিজিটাল কম্পিউটার নির্মাণে ও কম্পিউটার শিক্ষায় অবদানের জন্য ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স-র এডিসন পদক লাভ করেন।   তথ্যসূত্র    বহিঃসংযোগ   Father of the computer age  বিষয়শ্রেণী:১৯০০-এ জন্ম বিষয়শ্রেণী:১৯৭৩-এ মৃত্যু বিষয়শ্রেণী:মার্কিন প্রকৌশলী বিষয়শ্রেণী:মার্কিন পদার্থবিজ্ঞানী বিষয়শ্রেণী:কম্পিউটার অগ্রদূত বিষয়শ্রেণী:তড়িৎ প্রকৌশলী বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:হার্ভার্ড বিশ্ববিদ্যালয়ের শিক্ষক বিষয়শ্রেণী:উইসকনসিন-ম্যাডিসন বিশ্ববিদ্যালয়ের প্রাক্তন শিক্ষার্থী বিষয়শ্রেণী:আইইইই এডিসন পদক বিজয়ী বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:২০শ শতাব্দীর মার্কিন পদার্থবিজ্ঞানী বিষয়শ্রেণী:মার্কিন তড়িৎ প্রকৌশলী বিষয়শ্রেণী:দ্বিতীয় বিশ্বযুদ্ধের মার্কিন নৌ কর্মকর্তা বিষয়শ্রেণী:মায়ামি বিশ্ববিদ্যালয়ের শিক্ষক
শির কোরমা হচ্ছে ভারতের একটি চলচ্চিত্র (উর্দু ভাষার) যেখানে দুজন মুসলিম নারীর সমপ্রেমের কথা বর্ণিত হয়েছে। চলচ্চিত্রটির পরিচালক ছিলেন ফরজ আরিফ আনসারী এবং কাহিনীকারও তিনি; চলচ্চিত্রটির প্রযোজক ছিলেন মার্জিক ডি সুজা। নারীকেন্দ্রিক এই চলচ্চিত্রটিতে দিব্যা দত্ত এবং স্বরা ভাস্কর সমপ্রেমী চরিত্রে অভিনয় করেছেন। ২০১৯ সালের আগস্টে এই চলচ্চিত্রটির নির্মাণ শুরু হয় মুম্বইতে।  অভিনয়ে দিব্যা দত্ত - নুর খান স্বরা ভাস্কর - রুখসার সিদ্দিকী শাবানা আজমী - নুরের মা রাজিয়া সুরেখা সিকরি - নুরের নানী নাজনীন তথ্যসূত্র  বহিঃসংযোগ    বিষয়শ্রেণী:উর্দু ভাষার ভারতীয় চলচ্চিত্র বিষয়শ্রেণী:ভারতীয় প্রণয়ধর্মী চলচ্চিত্র বিষয়শ্রেণী:ভারতীয় এলজিবিটিকিউ সম্পর্কিত চলচ্চিত্র বিষয়শ্রেণী:লেসবিয়ান সম্পর্কিত চলচ্চিত্র বিষয়শ্রেণী:এলজিবিটিকিউ সম্পর্কিত প্রণয়ধর্মী চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র বিষয়শ্রেণী:২০২১-এর চলচ্চিত্র বিষয়শ্রেণী:ভারতীয় স্বল্পদৈর্ঘ্য চলচ্চিত্র
বনগ্রাম উচ্চ বিদ্যালয় বা বনগাঁ হাইস্কুল হল ভারতের পশ্চিমবঙ্গ  রাজ্যের  উত্তর চব্বিশ পরগনা জেলার, বনগাঁ শহরের একটি  উচ্চ মাধ্যমিক বিদ্যালয় বিদ্যালয়। বিদ্যালয়টি বনগাঁ শহর ও বনগাঁ মহকুমার প্রাচীনতম উচ্চ বিদ্যালয়। এটি ১৮৬৪ সালে প্রতিষ্ঠিত হয় About Our Schoolbongaonhighschool.org. Retrieved 5 June 2013  এবং দীনবন্ধু মহাবিদ্যালয়-এর জন্মভূমি হিসেবে কাজ করেছে Dinabandhu Mahavidyalay History  dinabandhumahavidyalaya.org Retrieved 5 June 2013 যা বনগাঁ শহরের  একমাত্র ডিগ্রি কলেজ।  বিদ্যালয়টিতে মাধ্যমিক শিক্ষা জন্য পশ্চিমবঙ্গ মাধ্যমিক শিক্ষা পর্ষদ West Bengal Board of Secondary Education affiliated schools, North 24 Pgs.  wbbse.org Retrieved 5 June 2013  এবং উচ্চ মাধ্যমিক শিক্ষার জন্য পশ্চিমবঙ্গ  উচ্চ মাধ্যমিক শিক্ষা পর্যদ অনুমোদন রয়েছে। West Bengal Council of Higher Secondary Education Official website of WBCHSE. Retrieved 27 July 2012  পথের পাঁচালির লেখক বিভূতিভূষণ বন্দ্যোপাধ্যায় হলেন বিদ্যালয়ের বিখ্যাত কৃতিদের মধ্যে একজন। Bibhutibhushan Bandopadhyay  iloveindia.com. Retrieved 19 May 2013  তার পরে বিদ্যালয়টির গ্রহণ্থাগারের নামকরণ করা হয় তার নামে।  অবস্থান বিদ্যালয়টি বনগাঁ শহরের কোর্ট রোডে বনগাঁ মহুকমা আদালতের পাশে অবস্থিত।  তথ্যসূত্র   বিষয়শ্রেণী:ভারতের বিদ্যালয় বিষয়শ্রেণী:১৮৬৪-এ ভারতে প্রতিষ্ঠিত বিষয়শ্রেণী:ভারতের বালক বিদ্যালয় বিষয়শ্রেণী:পশ্চিমবঙ্গের উচ্চ বিদ্যালয় ও মাধ্যমিক বিদ্যালয় বিষয়শ্রেণী:উত্তর ২৪ পরগনা জেলার বিদ্যালয় বিষয়শ্রেণী:১৮৬৪-এ প্রতিষ্ঠিত শিক্ষাপ্রতিষ্ঠান
thumb|300px|right|ধূসর সোয়েটপ্যান্ট পরিহিত তিনটি ছেলে।  সোয়েটপ্যান্ট (ইংরেজি: Sweatpants) হল নরম ট্রাউজারের একটি শৌখিন, আরামদায়ক এবং দৈনন্দিন বা এককথায় ক্যাজুয়াল সংষ্করণ, যেটি আরামদায়ক বা খেলাধুলার সহায়ক হিসেবে পরা হয়, যদিও বর্তমানে এটি বিভিন্ন ক্ষেত্রবিশেষে পরিধান করা হচ্ছে| আরামপ্রদ এবং রুচিশীল, যুগোপযোগী বিভিন্ন প্রকরণের কারণে ব্রিটেন, অস্ট্রেলিয়া, নিউজিল্যান্ড এবং দক্ষিণ আফ্রিকায় এগুলো অন্যতম সাধারণ পোশাকে পরিণত হয়েছে| এসব দেশে এটি ট্র্যাকসুট বটমস্, জগিং ট্র্যাক প্যান্টস্ বা জগার্স, ফ্যাট প্যান্টস, ট্র্যাক প্যান্টস, ট্র্যাকিস অথবা ট্র্যাকি বটমস্ নামে পরিচিত| অস্ট্রেলিয়ায় এটি সাধারণভাবে ট্র্যাকি ড্যাকস নামে পরিচিত|  নকশা  প্রকার thumb|সোয়েটপ্যান্ট পরিহিত একটি মেয়ে  ফ্যাশন প্যান্ট  উইন্ড প্যান্ট  টিয়ার অ্যাওয়ে প্যান্ট  তথ্যসূত্র   বহিঃসংযোগ   বিষয়শ্রেণী:২১শ শতাব্দীর ফ্যাশন বিষয়শ্রেণী:খেলাধুলার পোশাক বিষয়শ্রেণী:ট্রাউজার্স ও শর্টস
শহীদ নূরনবী মোহাম্মদ নাজমুল আহসান বা ন ম নাজমুল আহসান হলেন বাংলাদেশের একজন বীর যোদ্ধা। তিনি মৃুক্তিযুদ্ধে ১১নং সেক্টরে ১নং কোম্পানী কমান্ডার ছিলেন। কাটাখালি ব্রীজ অপারেশন সফল করেন। মুক্তিযুদ্ধে আত্মত্যাগের অনন্য সাধারণ অবদানের জন্য ২০১৭ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।   জন্ম ও পারিবারিক পরিচিতি  নালিতাবাড়ী উপজেলার বরুয়াজানী গ্রামে তার জন্ম হয়েছিল ১৯৪৯ সালের ২০ জানুয়ারি তারিখে ।   মৃত্যু  ১৯৭১ সালের ৬ জুলাই পাকিস্তানি সৈন্যদের আক্রমণে তাঁর মৃত্যু হয়। উনিশ শ একাত্তর   পুরস্কার ও সম্মাননা  স্বাধীনতা ও মুক্তিযুদ্ধে আত্মত্যাগের অসাধারণ অবদানের জন্য ২০১৭ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।  মুক্তিযুদ্ধে তাঁর অসামান্য অবদান স্মরণার্থে ১৯৭২ সালে প্রতিষ্ঠিত হয় সরকারি নাজমুল স্মৃতি কলেজ, নালিতাবাড়ী, শেরপুর। এছাড়াও  শহীদ নাজমুল আহসান হল, বাংলাদেশ কৃষি বিশ্ববিদ্যালয়, ময়মনসিংহ এবং নাজমুল সরণি, বি আর আর আই, গাজীপুর, ঢাকা তাঁর বীরত্বের ছায়াগাঁথা প্রতীকস্বরুপ প্রতিষ্ঠা করা হয়।    আরও দেখুন   স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা।   তথ্যসূত্র    বহিঃসংযোগ   বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী